Þróttari vikunnar er Erling Ó. Sigurðsson , handboltamaður í Þrótti . Erling Ó. Sigurðsson , 1942 - , er einn af þessum Þrótturum sem alltaf voru að , hvort sem það voru stjórnarstörf eða þjálfun , í handboltanum . Hann hélt Handknattleiksdeildinni gangandi ár eftir ár án þess þó að verða nokkurn tímann formaður hennar . Hann kom frá alræmdu K.R. - heimili og fyrstu sporin steig hann í fótbolta hjá Þrótti en þaðan lá leiðin í handboltann 1963 og þar lék hann hátt á þriðja hundrað leiki með meistaraflokki . Hann þótti harður í horn að taka og þótti mörgum betra að hafa hann með sér í liði en á móti . Hann þjálfaði bæði í yngri flokkum karla og kvenna og síðustu ár sín í meistaraflokknum lék hann með mörgum þeirra pilta sem hann hafði þjálfað einhvern tímann á þeirra ferli í Þrótti . Ekki vann Elli Sig , eins og hann er alltaf kallaður , marga sigra með Þrótti og segist hann eiga fleiri verðlaunapeninga í golfi en í handboltanum . Erling á eitt stórt áhugamál , fyrir utan handboltann , en það er hestamennskan og eru þeir ófáir hestarnir sem hann hefur tamið um æfina . Hann hefur verið sæmdur gullmerki Þróttar fyrir störf sín fyrir félagið .